
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 342 

9 Μαΐου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος 
με την επωνυμία «ΙΔΡΥΜΑ ΛΟΥΚΑ ΚΑΙ ΕΥΑΓΓΕ¬ 
ΛΟΥ ΜΠΕΛΛΩΝΙΑ» και κύρωση του οργανισμού 
αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Τροποποίηση της παρ. 7 του άρθρου 20 του Κανονι¬ 
σμού Νοσοκομειακής Περίθαλψης Ασφαλισμένων 


του ΟΓΑ . 2 

Κοστολόγηση βιβλίων Τ.Ε.1. 3 

Συγκρότηση τριμελούς επιτροπής (πρακτικό συνεδρία¬ 
σης Νο6) Ν.2190/94 στο ΕΑΚ Αιγάλεω. 4 

Ανάκληση άδειας ίδρυσης Ιδιωτικού Ινστιτούτου Επαγ¬ 
γελματικής Κατάρτισης . 5 

Αντικατάσταση προσωνυμίας Ιδιωτικού Ινστιτούτου 
Επαγγελματικής Κατάρτισης. 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΛΟΥΚΑ ΚΑΙ ΕΥΑΓΓΕΛΟΥ ΜΠΕΛ- 
ΛΩΝΙΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 195/22.11.1993 πράξη του συμβολαιογρά¬ 
φου Αθηνών Ηλία Ευαγ. Καρυοφύλλη, όπως αυτή τροπο¬ 
ποιήθηκε και συμπληρώθηκε με την αριθ. 1828/7.2.1994 
πράξη της συμβολαιογράφου Αθηνών Βικτωρίας Παπα- 
ευαγγέλου - Παπακωνσταντίνου, με την οποία ο Ευάγγε¬ 
λος Μπελλώνιας σύστησε κοινωφελές ίδρυμα με την επω¬ 
νυμία «ΙΔΡΥΜΑ ΛΟΥΚΑ ΚΑΙ ΕΥΑΓΓΕΛΟΥ ΜΠΕΛΛΩΝΙΑ» 
και με έδρα την κοινότητα Φηρών νήσου Θήρας Κυκλά¬ 
δων. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 22.3.1994 γνωμοδότηση του Συμβουλίου 
Εθνικών Κληροδοτημάτων. 


4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994). 

Με πρόταση των Υπουργών Εθνικής Παιδείας και θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΛΟΥΚΑ ΚΑΙ ΕΥΑΓΓΕΛΟΥ 
ΜΠΕΛΛΩΝΙΑ», η οποία έγινε από τον Ευάγγελο Μπελλώ- 
νια με την αριθ. 195/22.11.1993 πράξη του συμβολαιο¬ 
γράφου Αθηνών Ηλία Ευαγ. Καρυοφύλλη, όπως αυτή τρο¬ 
ποποιήθηκε και συμπληρώθηκε με την αριθ. 1828/ 
7.2.1994 πράξη της συμβολαιογράφου Αθηνών Βικτωρίας 
Παπαευαγγέλου - Παπακωνσταντίνου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Πολιτισμού και διέπεται από τις διατάξεις της παρα¬ 
πάνω συστατικής του πράξης, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΛΟΥΚΑ ΚΑΙ ΕΥΑΓΓΕΛΟΥ ΜΠΕΛ- 
ΛΩΝΙΑ». 

Αρθρο 1 

Μορφή - επωνυμία - έδρα - σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΛΟΥΚΑ ΚΑΙ ΕΥΑΓΓΕΛΟΥ ΜΠΕΛΛΩΝΙΑ», που συστήθηκε 
από τον Ευάγγελο Μπελλώνια με την αριθ. 195/ 
22.11.1993 πράξη του συμβολαιογράφου Αθηνών Ηλία 
Ευαγγ. Καρυοφύλλη, όπως αυτή τροποποιήθηκε και συ¬ 
μπληρώθηκε με την αριθ. 1828/7.2.1994 πράξη της συμ¬ 
βολαιογράφου Αθηνών Βικτωρίας Παπαευαγγέλου - Πα¬ 
πακωνσταντίνου, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/ 

1939, όπως κάθε φορά ισχύει ο νόμος αυτός και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η κοινότητα Φηρών της νή¬ 
σου Θήρας Κυκλάδων. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός 

Σκοπός του ιδρύματος είναι: 

1. Η ίδρυση και λειτουργία πολιτιστικού κέντρου στην 
πρωτεύουσα Φηρών της νήσου Θήρας, το οποίο θα ανα¬ 
πτύξει ένα ευρύτατο φάσμα πολιτιστικών δραστηριοτήτων 
που αποσκοπούν στην εξύψωση, δραστηριοποίηση και 
πνευματική και ελληνοχριστιανική ανάταση τόσο της μα- 
θητιώσης νεολαίας της νήσου Θήρας όσο και των πνευμα¬ 
τικών αυτής οδηγών. Στις δραστηριότητες του πολιτιστι¬ 
κού κέντρου περιλαμβάνονται ενδεικτικά.: 

α) Η ίδρυση και λειτουργία βιβλιοθήκης, αποτελουμένης 
από δύο τμήματα ενός για ανηλίκους και ενός για ενηλί¬ 
κους αναγνώστες. 

β) Η δημιουργία αίθουσας πολιτιστικών και καλλιτεχνι¬ 
κών εκδηλώσεων, εκθέσεων, κινηματογράφου και VI- 
ΘΕΟ. 

γ) Ο εμπλουτισμός του ιδρύματος υπό τελειωτάτου τύ¬ 
που οπτικοακουστικών μέσων προς ευόδωση των διαφό¬ 
ρων δραστηριοτήτων του. 

2. Η συμβολή του στην προαγωγή των γραμμάτων, της 
επιστήμης και των τεχνών, σε τοπικό επίπεδο, αλλά και σε 
ολόκληρο τον Ελληνικό χώρο. 

3. Η εκτέλεση κάθε είδους κοινωφελών, εθνοφελών, 
εκπαιδευτικών ή θρησκευτικών έργων, σε τοπικό επί¬ 
πεδο, αλλά και σε ολόκληρη την Ελληνική επικράτεια. Η 
επιχορήγηση τέτοιων έργων και η με οποιονδήποτε τρόπο, 
κατά την κρίση της διοικήσεως του ιδρύματος, συμβολή 
του στην εκτέλεση και λειτουργία των έργων τούτων. 

4. Η χορήγηση υποτροφιών στους αριστούχους μαθη¬ 
τές, σπουδαστές και φοιτητές. 

5. Η συνεργασία με άλλους φορείς, ιδρύματα και οργα¬ 
νισμούς καθώς και με τις τοπικές αρχές για την ανάπτυξη 
και την πραγματοποίηση των σκοπών του. 

6. Η εκπόνηση και ανάληψη αυτοτελώς, ή σε συνεργα¬ 
σία με άλλους φορείς του ιδιωτικού ή δημόσιου τομέα εκ¬ 
παιδευτικών και ερευνητικών προγραμμάτων από την 
Ε.Ο.Κ., ή άλλους ημεδαπούς και αλλοδαπούς φορείς, που 
εμπίπτουν στους σκοπούς του ιδρύματος. 

7. Η ανέγερση κατάλληλου οικήματος για τη στέγαση 
του πολιτιστικού κέντρου. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ποσό των σαράντα επτά εκατομμυρίων πεντακοσίων 
χιλιάδων (47.500.000) δρχ., που θα διατεθεί για την ανέ¬ 
γερση του πολιτιστικού κέντρου σε οικόπεδο που βρίσκε¬ 
ται εντός της κοινότητας Φηρών Θήρας και θα παραχωρή¬ 
σει κατά χρήση η κοινότητα. 

β) Ποσό των δύο εκατομμυρίων πεντακοσίων χιλιάδων 
(2.500.000) δρχ. που θα παραμείνει σε αναπαλλοτρίωτη 


κατάθεση, οι τόκοι της οποίας θα διατίθενται για τα λει¬ 
τουργικά έξοδα του ιδρύματος. 

γ) Οικόπεδο έκτασης 300 μ 2 που βρίσκεται στο χωριό 
Ημεροβίγλιο Θήρας, το οποίο θα μεταβιβάσει στο ίδρυμα, 
κατά πλήρες ιδιοκτησίας δικαίωμα, ο Λουκάς Μπελλώνιας 
ευθύς ως εγκριθεί η σύσταση του ιδρύματος, είτε αυτού¬ 
σιο, είτε το προϊόν εκποιήσεώς του, προκειμένου να ολο¬ 
κληρωθεί η ανέγερση του Πολιτιστικού Κέντρου και εξα- 
σφαλισθεί η συντήρησή του. 

δ) Εξακόσιοι ένας (601) τόμοι βιβλίων (463 τίτλοι) και 
τριακόσιοι εννέα (309) τόμοι βιβλίων (274 τίτλοι), όπως 
αυτοί αναλυτικά αναφέρονται στις προσαρτώμενες στη 
συστατική πράξη δυο καταστάσεις. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Τα έσοδα από ενδεχόμενες εκδηλώσεις και δραστη¬ 
ριότητες. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Λουκά Μπελλώνια του Νικολάου, ισόβιο Πρόεδρο, 
β) Ευάγγελο Μπελλώνια του Νικολάου, Αντιπρόεδρο, 
γ) Νικόλαο Μπελλώνια του Ευαγγέλου, Ταμία, 
δ) Εκάστοτε Πρόεδρο της κοινότητας Φηρών, μέλος, 
ε) Χριστόφορο Μηνδρινό, μέλος. 

2. Η αποδοχή Κυβερνητικής θέσης από μέλος του Διοι¬ 
κητικού Συμβουλίου επιφέρει αυτοδικαίως την έκπτωσή 
του. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Γραμματέα του 
ιδρύματος. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου η κενή θέση εφόσον δεν ορίζεται αντικατα¬ 
στάτης αυτού με τη συστατική πράξη του ιδρύματος και 
τον παρόντα οργανισμό συμπληρώνεται με απόφαση των 
υπολοίπων μελών, εφαρμοζομένων κατά τα λοιπά των δια¬ 
τάξεων του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως οπότε το ζητήσει ο Πρόεδρος ή τρία 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέδρου. 
Οι συνεδριάσεις γίνονται στην έδρα του ιδρύματος. Μπο¬ 
ρεί όμως μετά από απόφασή του να συνεδριάζει εκτός 
έδρας στην Αθήνα ή και αλλού. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 

Συμβουλίου απουσιάζει αδικαιολόγητα από πέντε συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στη 
συστατική πράξη και τον παρόντα οργανισμό. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

11. Κάθε μέλος του Διοικητικού Συμβουλίου μπορεί ν’ 
αντιπροσωπεύεται στις συνεδριάσεις μόνον από άλλο μέ¬ 
λος και με ειδική για κάθε συνεδρίαση έγγραφη εντολή και 
εξουσιοδότηση. Κάθε σύμβουλος όμως μόνον έναν (1) 
άλλο σύμβουλο μπορεί να αντιπροσωπεύσει και να έχει 
έτσι μία (1) μόνον ακόμη ψήφο εκτός από τη δική του. 

12. Σε περίπτωση παραιτήσεως, θανάτου ή άλλου κω¬ 
λύματος του Αντιπροέδρου ή σε περίπτωση που αυτός 
αναλάβει το αξίωμα του Προέδρου του ιδρύματος, η θέση 
του Αντιπροέδρου καλύπτεται από τους κατιόντες του 
Αντιπροέδρου, Νικόλαο Ευαγγέλου Μπελλώνια και Ιωάννη 
Ευαγγέλου Μπελλώνια, ο οποίος θα διορίζεται στο Διοικη¬ 
τικό Συμβούλιο, αποκλειστικά και μόνο από τον Πρόε¬ 
δρο. 

Στην περίπτωση αυτή οι Νικόλαος Ευαγγέλου Μπελλώ- 
νιας και Ιωάννης Ευαγγέλου Μπελλώνιας θα διορίζονται 
Αντιπρόεδροι του Διοικητικού Συμβουλίου και θα ασκούν 
τα καθήκοντα αναπληρωτού του Προέδρου ανά τριετία 
εναλλάξ, αρχής γενομένης από τον Νικόλαο Ευαγγέλου 
Μπελλώνια. 

Αν κανένα από τα μέλη της οικογένειας του Αντιπροέ¬ 
δρου δεν αποδεχθεί το διορισμό του, τότε ο Πρόεδρος 
ορίζει ως Αντιπρόεδρο άλλο πρόσωπο της εκλογής του. 

Το Διοικητικό Συμβούλιο του Ιδρύματος επικουρείται 
στα καθήκοντά του από εννεαμελή συμβουλευτική επι¬ 
τροπή η οποία αποτελείται από: 

1. τον εκάστοτε Σεβασμιότατο Μητροπολίτη Θήρας, 
Ανάφης, Αμοργού και Νήσων, ως Πρόεδρο. 

2. τον εκάστοτε Λυκειάρχη Λυκείου Φηρών. 

3. τον παλαιότερο στην υπηρεσία εκ των δασκάλων που 
υπηρετούν στο Δημοτικό Σχολείο Φηρών. 

4. τον εκάστοτε Προϊστάμενο της ΔΟΥ Θήρας. 

5. έναν απόφοιτο του Λυκείου Φηρών που διακρίθηκε 
για τις επιδόσεις και το ήθος του, που διορίζεται με από¬ 
φαση του Λυκειάρχη Φηρών. 

6. το συγγραφέα Μάριο Πλωρίτη. 

7. το δημοσιογράφο Ιωάννη Μαρίνο. 

8. τον ιατρό Ιωάννη Δανέζη του Μιχαήλ και 

9. το μηχανολόγο Αντώνιο Κονταράτο. 

Η συμβουλευτική επιτροπή επικουρεί το Διοικητικό 
Συμβούλιο στα καθήκοντά του, υποβάλει ιδέες και ειση- 
γείται προτάσεις προς το Διοικητικό Συμβούλιο για την εκ¬ 
πλήρωση των σκοπών του Ιδρύματος. 

Σε περίπτωση που ένα ή περισσότερα μέλη δεν αποδε¬ 
χθούν το διορισμό τους, ή κενώσεως θέσης για οποιοδή- 
ποτε λόγο, η θέση καλύπτεται με απόφαση του Διοικητι¬ 
κού Συμβουλίου του Ιδρύματος. 

Η συμμετοχή στη Συμβουλευτική επιτροπή είναι τιμη¬ 


τική και άμισθη. Τα μέλη της δικαιούνται οδοιπορικών εξό¬ 
δων σύμφωνα με την παραγρ. 10 του παρόντος άρθρου. 

Αρθρο 5 

Διάδοχοι ισοβίου Προέδρου. 

1. Σε περίπτωση παραιτήσεως, διαρκούς κωλύματος ή 
μετά το θάνατο και γενικά με την καθ' οποιοδήποτε τρόπο 
χήρευση της θέσεως του ισοβίου Προέδρου, Πρόεδρος 
του ιδρύματος ορίζεται ισόβια ο Ευάγγελος Μπελλώνιας 
του Νικολάου. 

2. Ο ισόβιος Πρόεδρος του ιδρύματος Λουκάς Μπελλώ¬ 
νιας του Νικολάου, ο Ευάγγελος Μπελλώνιας του Νικο¬ 
λάου, όταν καταστεί Πρόεδρος, καθώς και ο εκάστοτε 
Πρόεδρος του ιδρύματος που θα έχει διορισθεί με πράξη 
του προκατόχου του, δικαιούνται διά πράξεώς τους εν ζωή 
ή αιτία θανάτου, να διορίσουν το πρόσωπο το οποίο θα γί¬ 
νει Πρόεδρος του ιδρύματος μετά το θάνατό τους, την τυ¬ 
χόν παραίτησή τους ή την με οποιοδήποτε τρόπο αποχώ¬ 
ρησή τους από το αξίωμα του Προέδρου, και στην περί¬ 
πτωση που ο οριζόμενος Πρόεδρος είναι μέλος του Δ.Σ. 
να ορίζουν το σε αντικατάστασή του διορισθησόμενο μέ¬ 
λος του Δ.Σ. Το δικαίωμα αυτό δεν έχει όμως ο Πρόεδρος 
που εκλέγεται κατά την παραγρ. 6 εδάφιο β του άρθρου 
αυτού. 

3. Εφ' όσον δεν ορίζεται διαφορετικά ο διάδοχος του 
Προέδρου θεωρείται ότι διορίσθηκε εφ' όρου ζωής. 

4. Ο διάδοχος, εφ’ όσον διορίσθηκε από τον προκάτοχό 
του εφ' όρου ζωής, δικαιούται να διορίζει διάδοχό του 
κατά τον ίδιο τρόπο κατά τον οποίο έχει το δικαίωμα τούτο 
και ο ιδρυτής. Το ίδιο ισχύει και για όλους τους περαιτέρω 
οριζόμενους εφ’ όρου ζωής διαδόχους των προέδρων. 

5. Ο οριζόμενος διάδοχος έχει, επιφυλασσομένων των 
ανωτέρω στο παρόν άρθρο οριζομένων, όλα τα δικαιώματα 
που αναγνωρίζονται με το καταστατικό τούτο στον ισόβιο 
Πρόεδρο, καθίσταται δε αυτοδικαίως Πρόεδρος του Διοι¬ 
κητικού Συμβουλίου του Ιδρύματος. 

6. Αν ο Αντιπρόεδρος, όταν καταστεί Πρόεδρος, ή κά¬ 
ποιος από τους ορισθέντες διαδόχους τους, δεν διορίσει 
περαιτέρω διάδοχο στο αξίωμα του Προέδρου, τότε, μετά 
το θάνατό τους ή με την με οποιοδήποτε τρόπο αποχώ¬ 
ρησή τους από το ίδρυμα, τα υπόλοιπα μέλη του Διοικητι¬ 
κού Συμβουλίου, εκλέγουν ως Πρόεδρο ένα από τα μέλη 
(κατιόντες) της οικογένειας του ιδρυτή. Αν κανένα από τα 
ανωτέρω πρόσωπα δεν αποδεχθεί το διορισμό του στη 
θέση του Προέδρου, τότε ο Πρόεδρος εκλέγεται από το 
Διοικητικό Συμβούλιο ελεύθερα, σύμφωνα με όσα ορίζο¬ 
νται στην παράγραφο 4 του άρθρου 4. 

Αρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 

έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Κυκλάδων) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Προκηρύσσει τις υποτροφίες, καθορίζει τον αριθμό 
των υποτρόφων και το ποσό της κάθε υποτροφίας, σύμ¬ 
φωνα με τις οικονομικές δυνατότητες του εκάστοτε απο- 
φασιζόμενου «προγράμματος υποτροφιών». 

στ) Το Διοικητικό Συμβούλιο δύναται ν' αναθέτει και να 
παρέχει σ’ ένα ή περισσότερα μέλη του ειδικές και συγκε¬ 
κριμένες εξουσιοδοτήσεις για την ενάσκηση ορισμένων 
εξουσιών του, εφόσον κρίνεται αιτιολογημένα απαραί¬ 
τητο, την ευθύνη όμως για τις ενέργειες των προσώπων 
αυτών φέρει πάντοτε το Διοικητικό Συμβούλιο. Αυτό μπο¬ 
ρεί να συμβαίνει για μία και μόνο πράξη ή για ορισμένη κα¬ 
τηγορία πράξεων. 

Αρθρο 7 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, 
ζ) Ασκεί εποπτεία και έλεγχο στο προσωπικό του ιδρύ¬ 


ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 8 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 9 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 10 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αριστούχοι μαθητές, 
σπουδαστές και φοιτητές. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 

πράξης του ιδρύματος, του παρόντος οργανισμού, του 
Α.Ν. 2039/39 και του από 18.8.1941 Καν. Δ/τος (ΦΕΚ 
286/Α/23.8.1941). 

Αρθρο 11 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύφος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/39 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους, 
σύμφωνα με τις διατάξεις των άρθρων 24, 26 και 27 του 
από 18.8.1941 Καν. Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Αρθρο 12 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουαρίομ κ|αι λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/ 22.12.1939). 

Αρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 


και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 14 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 15 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην κοινότητα 
Φηρών Θήρας υπό τον όρο ότι αυτή θα εξακολουθήσει την 
εκπλήρωση των σκοπών του ιδρύματος και σύμφωνα με τα 
ειδικότερα ορισθησόμενα λεπτομερώς από την οικεία 
απόφαση του Διοικητικού Συμβουλίου του ιδρύματος. 

Στους Υπουργούς Εθνικής Παιδείας και θρησκευμάτων 
και Πολιτισμού και στον Υφυπουργό Οικονομικών, αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 22 Απριλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΔΗΜ. ΦΑΤΟΥΡΟΣ 

ΠΟΛΙΤΙΣΜΟΥ 

θ. ΜΙΚΡΟΥΤΣΙΚΟΣ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 34/406 (2) 

Τροποποίηση της παρ. 7 του άρθρου 20 του Κανονισμού 

Νοσοκομειακής Περίθαλψης Ασφαλισμένων του 

ΟΓΑ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 19 του Ν. 4169/ 
1961 (Α 81), καθώς και τις διατάξεις του άρθρου 7 του 
ίδιου νόμου, όπως τροποποιήθηκε με το άρθρο 13 του Ν. 
1140/1981 (Α 68). 

2. Τις διατάξεις του Β.Δ/τος 984/1966 (Α 267), όπως 
αυτό τροποποιήθηκε με το άρθρο 12 του Ν.Δ/τος 1390/ 
1973 (Α 103) και το Β.Δ/γμα 216/1974 (Α 76). 

3. Την αριθ. 2024/26.10.93 Κοινή Απόφαση του Πρω¬ 
θυπουργού και του Υπουργού Υγείας, Πρόνοιας και Κοι- 

νωνικών Ασφαλίσεων, «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων 
Φοίβο Ιωαννίδη» (Β 833). 

4. Τις αριθ. 125/18.5.1993 και 573/9.12.1993 αποφά¬ 
σεις του Διοικητικού Συμβουλίου του ΟΓΑ. 

5 Τις διατάξεις του άρθρου 27 του Ν.2081/1992 (Α 
154). 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού ούτε σε βάρος του ΟΓΑ, αποφασίζουμε: 

Η παρ. 7 του άρθρου 20 του Κανονισμού Νοσοκομεια¬ 
κής Περίθαλψης Ασφαλισμένων του ΟΓΑ αντικαθίσταται 
ως εξής: 

7. Μετά από έγκριση του Διοικητή του ΟΓ Α, ή του οργά¬ 
νου που έχει εξουσιοδοτηθεί απ’ αυτόν χορηγούνται στα 
θεραπευτήρια, που παρέχουν νοσηλεία στους ασφαλισμέ¬ 
νους του Οργανισμού προκαταβολές, έναντι των γενομέ- 
νων απ’ αυτά δαπανών νοσηλείας κ.λ.π., για τις οποίες 
έχουν υποβληθεί στον ΟΓΑ τα δικαιολογητικά, που προ- 
βλέπονται από το παρόν άρθρο. 

Η χορηγούμενη σε κάθε θεραπευτήριο προκαταβολή 
υπολογίζεται, είτε στο συνολικό ποσό, που προκύπτει με 
βάση τα δικαιολογητικά, που έχουν υποβληθεί γιά τις δα¬ 
πάνες νοσηλείας του οικείου μηνός και μέχρι ποσοστού 
90% τούτου, ή με βάση τις δαπάνες του αμέσως προηγού¬ 
μενου εκκαθαρισθέντος τριμήνου και μέχρι ποσοστού επί¬ 
σης 90% του μέσου μηνιαίου όρου τούτων. 

Ειδικά στα Νοσοκομεία του Ν.Δ. 2592/53 και στα Κρα¬ 
τικά θεραπευτήρια και Νιοσηλευτικά Ιδρύματα μη κερδο¬ 
σκοπικού χαρακτήρα, η χορηγούμενη ως άνω προκατα¬ 
βολή δύναται να καλύπτει το 100% της δαπάνης, όσον 
αφορά τα είδη τα οποία προβλέπονται από το εδάφιο δ της 
παρ. 2 και 3 του άρθρου 5 του παρόντος Κανονισμού. 

Η προκαταβολή συμψηφίζεται στον λογαριασμό του 
μήνα στον οποίο αφορά αυτή και σε περίπτωση υπολοίπου 
στους αμέσως επόμενους λογαριασμούς. 

Κατ’ εξαίρεση επιτρέπεται η χορήγηση συμπληρωματι¬ 
κής προκαταβολής στις περιπτώσεις: 

α) Της αναδρομικής αύξησης του τιμολογίου νοσηλείας 
ασφαλισμένων του ΟΓ Α και 

β) Εάν έχει παρέλθει τρίμηνο από της υποβολής στον 
ΟΓ Α των παραστατικών νοσηλείας και δεν έχει γίνει εκκα¬ 
θάριση των δαπανών αυτών για το συγκεκριμένο μήνα. 

Στις περιπτώσεις αυτές η συμπληρωματική προκατα¬ 
βολή μπορεί να ανέλθει και μέχρι του συνολικού ύψους 
της διαφοράς, που έχει προκύψει από την αναδρομική αύ¬ 
ξηση του νοσηλείου, ή στο ανεκκαθάριστο 10% υπόλοιπο 
των δαπανών νοσηλείας για το συγκεκριμένο μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Ε5/950 (3) 

Κοστολόγηση βιβλίων Τ.Ε.Ι. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 περιπτ. στ. 30 παρ. 2 του 
Ν. 1404/83 «δομή και λειτουργία των Τ.Ε.Ι.». 


2. Τις με αριθ. πρωτ. Ε/596/83 (ΦΕΚ 7/Β/84). Ε5/ 
433/ ρ Λ ΦΕΚ 154/Β/84) Υπουργικές αποφάσεις. 

3. Την διάταξη του άρθρου 4 της Ε5/5878/88 (ΦΕΚ ../ 
Β/88) Υπουργικής απόφασης. 

4 Το πρακτικό 1/1994 της επιτροπής κοστολόγησης 
διδακτικών βιβλίων Τ.Ε.Ι. και ΣΕΛΕΤΕ που συστήθηκε με 
την Ε5/4614 ΦΕΚ Β/716/11/1990 Υπουργική από¬ 
φαση. 

5. Την αριθ. Η.11086/1993 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων για τη μεταβίβαση αρμοδιοτήτων. 

6. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Κρατικού Προϋπολογι¬ 
σμού, η οποία δεν μπορεί να προσδιορισθεί και είναι εγγε¬ 
γραμμένη στον ΚΑΕ 1123, αποφασίζουμε: 

Α. ΒΙΒΛΙΑ ΕΜΠΟΡΙΟΥ 

ΜΑΘΗΜΑΤΙΚΑ ΓΙΑ ΟΙΚΟΝΟΜΟΛΟΓΟΥΣ Α. Φράγκος, 
Β. Χουβαρδάς, εκδόσεις Σταμούλη, σελ. 328, κοστολο¬ 
γείται (2.700) δρχ. 

ΔΙΕΘΝΕΣ ΜΑΡΚΕΤΙΝΓΚ, Δ. Πατρινός, εκδόσεις Στα¬ 
μούλη, σελίδες 390, κοστολογείται 2.800 δρχ. 

ΚΕΡΑΙΕΣ, Γ. Μαργκά, εκδόσεις Ιων, σελίδες 246, κο¬ 
στολογείται 1.700 δρχ. 

Ο ΘΕΩΡΙΑ ΚΑΙ ΠΡΑΞΗ, Α. Τομαρας, εκδόσεις ΝέωνΤε- 
χνολογιών, σελίδες 452, κοστολογείται 3.000 δρχ. 

ΒΑ3Ι0 Θνν 3.22-3.23, Α. Ατματζίδη - Γ. Γλαμπεδάκη, 
εκδόσεις Ιων, σελίδες 532, κοστολογείται 3.500 δρχ. 

ΜΕΓΑΛΩΣΤΕ ΣΩΣΤΑ ΤΟ ΠΑΙΔΙ ΣΑΣ, Ρ. ϋοΙΙο, εκδόσεις 
Γιαλλέλη, σελίδες 648, κοστολογείται 4.200 δρχ. 

ΝΑ ΔΩΣΟΥΜΕ ΣΤΑ ΠΑΙΔΙΑ ΤΗΝ ΟΡΕΞΗ ΓΙΑ ΔΙΑΒΑ¬ 
ΣΜΑ, Κ. Πόσλνιεκ, εκδόσεις Καστανιώτη, σελίδες 208, 
κοστολογείται 100 δρχ. 

ΣΗΜΑΤΑ ΣΥΣΤΗΜΑΤΑ ΚΑΙ ΑΛΓΟΡΙΘΜΟΙ, Ν. Καλου- 
πτσιλδης, σελίδες 786, κοστολογείται 6.500 δρχ. 

ΜΕΘΟΔΟΛΟΓΙΑ ΕΚΠΟΝΗΣΗΣ ΠΤΥΧΙΑΚΩΝ ΕΡΓΑ¬ 
ΣΙΩΝ, Ν. Μαντά - Α. Ντάνου, εκδόσεις Σύγχρονη Εκδο¬ 
τική, σελίδες 264, κοστολογείται 1.400 δρχ. 

Β. ΒΙΒΛΙΑ ΕΚΔΟΣΕΙΣ ΤΩΝ ΙΔΙΩΝ ΣΥΓΓΡΑΦΕΩΝ 

ΤΕΧΝΟΛΟΓΙΑ ΤΗΣ ΨΥΞΗΣ (Βλάβες - επισκευές) Σ. 
Αναστασιάδη, έκδοση του ίδιου, σελίδες 320, κοστολο¬ 
γείται 1.750 δρχ. 

ΥΠΟΛΟΓΙΣΜΟΣ ΨΥΚΤΙΚΩΝ ΜΟΝΑΔΩΝ ΕΦΑΡΜΟΓΕΣ 
ΚΑΙ ΣΥΜΠΙΕΣΤΕΣ ΨΥΞΗΣ Σ. Αναστασιάδη, έκδοση του 
ιδίου, σελίδες 320, κοστολογείται 2.000 δρχ. 

ΚΛΙΜΑΤΙΣΜΟΣ ΧΕΙΜΩΝΑ ΚΑΛΟΚΑΙΡΙ Σ. Αναστασιάδη, 
έκδοση του ιδίου, σελίδες 600, κοστολογείται 3.300 δρχ. 

ΣΥΜΠΙΕΣΤΕΣ ΨΥΚΤΙΚΩΝ ΕΦΑΡΜΟΓΩΝ Σ. Αναστα¬ 
σιάδη, σελίδες 340, κοστολογείται 2.100 δρχ. 

ΜΑΘΗΜΑΤΑ ΣΥΣΤΗΜΑΤΩΝ ΕΛΕΓΧΟΥ Π.Βορειάδη, 
έκδοση του ιδίου, κοστολογείται 1.600 δρχ. 

Στους σηγγραφείς ή εκδότες των βιβλίων της κατηγο¬ 
ρίας Α και Β (βιβλία εμπορίου - βιβλία έκδοσης των ιδίων 
συγγραφέων με ελεύθερη τιμή) καταβάλλεται η τιμή που 
καθορίσθηκε για κάθε αντίτυπο χωρίς την υποχρέωση της 
καταβολής συγγραφικών ή εκδοτικών δικαιωμάτων. Η 
αποζημίωση των συγγραφέων ή εκδοτών κάθε βιβλίου θα 
γίνεται μετά την παράδοση των προαναγγελθέντων αντί- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3045 


τύπων στα αντίστοιχα ΤΕΙ και με Υπεύθυνες δηλώσεις των 
Ιδρυμάτων ότι: 

α) Τα βιβλία που παραλήφθηκαν και θα διανεμηθούν 
στους σπουδαστές είναι ο ίδιος αριθμός των αντιτύπων 
που προτάθηκαν από τις Ομάδες μαθημάτων που εισηγή- 
θηκαν τα τμήματα και εγκρίθηκαν από το Συμβούλιο του 
ΤΕΙ. 

β) Είναι της ίδιας έκδοσης με τα αντίτυπα των βιβλίων 
που περιλαμβάνει η σχετική Υπουργική απόφαση κοστο¬ 
λόγησή τους. 

Η ανωτέρω κοστολόγηση ισχύει για το εαρινό εξάμηνο 
1993 και για το χειμερινό εξάμηνο 1993 —1994. 

Διόρθωση σφαλμάτων 

Στο ΦΕΚ 224/1.4.1994 αποφ. 697 οι συγγραφείς του 
βιβλίου Έρευνα Αγοράς εκδόσεων Σύγχρονη Εκδοτική εί¬ 
ναι «Π. Κυριαζόπουλος, Κ. Κιουλάφας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. 2921 (4) 

Συγκρότηση τριμελούς επιτροπής (πρακτικό συνεδρίασης 
Νο6) Ν.2190/94 στο ΕΑΚ Αιγάλεω. 

Η ΕΠΙΤΡΟΠΗ ΔΙΟΙΚΗΣΗΣ ΣΤΟ ΕΑΚ ΑΙΓΑΛΕΩ 

Έχοντας υπόψη τις διατάξεις του Ν. 2190/94 άρθρο 25 
παρ. 3, αποφασίζει την συγκρότηση τριμελούς επιτροπής 
στο ΕΑΚ Αιγάλεω, για την σύνταξη της εισήγησης προς 
τον Υφυπουργό Αθλητισμού, της αίτησης που υποβλή¬ 
θηκε από τον ανδιαφερόμενο, για την επαναπρόσληψή 
του, σύμφωνα με τον ως άνω Νόμο. 

Η επιτροπή αποτελείται από έναν εκπρόσωπο, ο οποίος 
ορίζεται από την ομοσπονδία των μονίμων εργαζομένων 
στα Αθλητικά Κέντρα και από δύο (2) μόνιμους υπάλλη¬ 
λους από τν Δήμο Αιγάλεω και την Νομαρχία Δυτ. Αττικής. 

Από τις διατάξεις του Νόμου για την συγκρότηση της 
επιτροπής, δεν προκαλείται δαπάνη σε βάρος του Κρατι¬ 
κού Προϋπολογισμού, ούτε του Προϋπολογισμού του 
Ν.Π.Δ.Δ. Ε.Α.Κ. Αιγάλεω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 22 Απριλίου 1994 

Ο Πρόεδρος της Ε.Δ. 

ΕΥΑΓΓΕΛΟΣ ΓΑΒΡΙΗΛ 

- ♦- 

Αριθ. Ζ/6543 (5) 

Ανάκληση άδειας ίδρυσης Ιδιωτικού Ινστιτούτου Επαγγελ¬ 
ματικής Κατάρτισης. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α') και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις διατάξεις της απόφασης Ζ/3378/93 (ΦΕΚ 356 
τ.Β') του Υπουργού Εθνικής Παιδείας και θρησκευμάτων 


«Προϋποθέσεις, όροι και διαδικασία χορήγησης άδειας 
ίδρυσης και λειτουργίας Ινστιτούτων Επαγγελματικής Κα¬ 
τάρτισης (Ι.Ε.Κ.) από Νομικά Πρόσωπα Ιδιωτικού Δικαίου ή 
ιδιώτες», όπως η απόφαση αυτή τροποποιήθηκε και 
ισχύει, και ειδικότερα τα άρθρα 1 και 2 της απόφασης αυ¬ 
τής. 

3. Την με αριθ. Ζ/5099/93 (ΦΕΚ 460 τ. Β) απόφαση του 
Προέδρου του Ο.Ε.Ε.Κ «Χορήγηση άδειας ίδρυσης Ιδιωτι¬ 
κών Ινστιτούτων Επαγγελματικής Κατάρτισης σε Νομικά 
Πρόσωπα Ιδιωτικού Δικαίου και σε Φυσικά Πρόσωπα». 

4. Την με αριθ. 10/12.4.94 πράξη του Διοικητικού Συμ¬ 
βουλίου του Οργανισμού Επαγγελματικής Εκπαίδευσης 
και Κατάρτισης (Ο.Ε.Ε.Κ.). 

5. Το γεγόνός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκαπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Ανακαλούμε την άδεια ίδρυσης Ιδιωτικού Ινστιτούτου 
Επαγγελματικής Κατάρτισης στο φυσικό πρόσωπο ΧΑΤ- 
ΖΗΝΙΚΟΛΑΟΥ ΕΥΦΡΟΣΥΝΗ - ΜΑΡΙΑ με την προσωνυ¬ 
μία «ΙΕΚΝΑ - ΑΒΑΞ». 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 1994 

Ο Πρόεδρος του Ο.Ε.Ε.Κ. 

ΘΕΟΔΩΡΟΣ ΧΡΗΣΤΙΔΗΣ 

-♦- 

Αριθ. Ζ/6545 (6) 

Αντικατάσταση προσωνυμίας Ιδιωτικού Ινστιτούτου Επαγ¬ 
γελματικής Κατάρτισης. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α') και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις διατάξεις της αριθμ. Ζ/3378/93 (ΦΕΚ 356 τ.Β') 
απόφασης του Υπουργού Εθνικής Παιδείας και θρησκευ¬ 
μάτων «Προϋποθέσεις, όροι και διαδικασία χορήγησης 
άδειας ίδρυσης και λειτουργίας Ινστιτούτων Επαγγελματι¬ 
κής Κατάρτισης (Ι.Ε.Κ.) από Νομικά Πρόσωπα Ιδιωτικού 
Δικαίου ή ιδιώτες», όπως η απόφαση αυτή τροποποιήθηκε 
και ισχύει, και ειδικότερα τα άρθρα 1 και 2 της απόφασης 
αυτής. 

3. Την με αριθ. Ζ/5099/93 (ΦΕΚ 460 τ. Β) απόφαση του 
Προέδρου του Ο.Ε.Ε.Κ «Χορήγηση άδειας ίδρυσης Ιδιωτι¬ 
κών Ινστιτούτων Επαγγελματικής Κατάρτισης σε Νομικά 
Πρόσωπα Ιδιωτικού Δικαίου και σε Φυσικά Πρόσωπα». 

4. Την με αριθ. 10/12.4.94 πράξη του Διοικητικού Συμ¬ 
βουλίου του Οργανισμού Επαγγελματικής Εκπαίδευσης 
και Κατάρτισης (Ο.Ε.Ε.Κ.). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Αντικαθιστούμε την προσωνυμία «Α+ϋ ΠΛΑΚΑ» του Ιδι¬ 
ωτικού Ινστιτούτου Επαγγελματικής Κατάρτισης Πλάκας 
Γεώργιος με την πρσωνυμία «Ι.Ε.Κ. ΠΛΑΚΑ». 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 1994 
Ο Πρόεδρος του Ο.Ε.Ε.Κ. 

ΘΕΟΔΩΡΟΣ ΧΡΗΣΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


